polyglot-tagger/wikipedia-language-snippets-filtered huggingface dataset:
Doroppshin huet de russesch-nordamerikanesche Physiker George Gamow gemengt, d'Energiequell vun der Sonn wier an der Verschmëlzung vu jee véier Waasserstoffkäre mat engem Heliumkär ze sichen an nennt dëse Prozess Kärfusioun respektiv Waasserstofffusioun .
Studie vun de Stadpatréiner hunn erginn, datt dem Dieter Heinrich Kerler seng Kompilatioun Die Patronate der Heiligen, déi ëmmer erëm ofgeschriwwe gëtt a keng Quellen ugëtt, zimmlech onzouverlässeg ass. Doduerch sinn och vill vun de follgenden Donnéeën mat enger gewësser Virsiicht ze benotzen.
Dogéint gëtt d'Stäreliicht duerch déi mikroskopesch Niwwelpartikel gestreet, wouduerch den Niwwel selwer iwwerhaapt eréischt fir eis siichtbar gëtt; den Spektrum vum Reflexiounsniwwel gläicht dofir deem vun den ustralende Stären.
No enger Rei Concerten a Kollaboratioun mat ënner anerem dem lëtzebuergesche Rockmuseker Raftside, souwéi dem Pol Belardi , a sengem Brudder Chris Belardi am Kader vum MusicLab Projet organiséiert vun der Rockhal, huet sech dem Ralph Zeimet säi Sound ëmmer méi zu engem psychedeleschem Elektrorock-Amalgam entwéckelt mat deelweis méi jazzegen Nouten.
Pippinus, gebuer am Palais zu Chèvremont ëm 635 a gestuerwen de 16. Dezember 714 zu Jupille bei Léck, aus der Famill vun den Arnulfinger, war vu 679 bis 714 deejéinegen, deen d'Muecht am Frankeräich hat: zanter 679 Hausmeier vun Austrasien, zanter 680 als dux vun Austrasien, vu 688/689 un als Hausmeier vun Neustrien an zanter 688 Hausmeier vun der Bourgogne.
Gewonnen hunn dofir deen nei gerënnten Aktiounskomitee 5/6, dee gläich 4 Sëtz krut, an déi Gréng, déi zesummen och 4 Sëtz kruten, obwuel se sech virdrun an zwou Parteien, d'Gréng Lëscht Ekologesch Initiativ an d'Gréng Alternativ Partei opgespléckt haten.
D'Généralités koumen e puer Joerhonnert no den eklesiasteschen Diözesen, de Seigneuries an zwee oder dräi Joerhonnert no de Bailliagen a Sénéchausséen, an hu sech progressiv behaapt andeems si dem Kinnekräich - mat der Ausnam vun de Paren - eng richteg administrativ Unitéit ginn hunn.
Ënner de ville Circonscriptiounen, déi d'Kinneke geschaf hunn, sinn d'Généralités relativ spéit opgetrueden ; ufanks aus renge Steiergrënn an d'Liewe geruff, krute si eng ëmmer méi grouss Roll fir dann am 18. Joerhonnert de Kader vun der kinneklecher Administratioun ze sinn.
E puer Joer méi spéit , no engem Ugrëff vu Spuenien op Sizilien a Sardinien, deen awer vu Groussbritannien, Frankräich an Éisträich konnt ënnerbonne ginn, krut Éisträich Sizilien als Tosch géint Sardinien an d'Savoie, soudatt béid Räicher nees vereenegt waren.
Mat Ausnam vun zwou Saisonen um Wupp vun der Nationaldivisioun , ass de Progrès och duerno nach zweetklassesch bliwwen ier et du mam Opstig 2005/06 erëm de Bierg op gaangen ass. Zanter 2006/07 spillt Nidderkuer nees an der Nationaldivisioun, wou se als Opsteiger mat enger 7ter Plaz d'Saison op en Enn bruecht huet.
Den Douglas huet hie spéider domat beoptraagt d'Produktion vum Film Spartacus z'iwwerhuelen, an dat am Glawen, datt de Kubrick vun der Gréisst vun der Produktioun géif ageschüchtert ginn, an dem Douglas dann deementspriechend géif entgéintkommen, well dee jo och als Produzent geschafft huet.
Dem Jack Kubrick seng Decisioun, dem Stanley e Fotoapparat fir säin 13. Gebuertsdaag ze schenken, war keen onintelligente Schachzuch: Hie gouf e begeeschterte Fotograf an huet dacks Tier duerch New York City ënnerholl, fir do en ettlech Fotoen ze maachen, fir se da schlussendlech bei engem Kolleeg an der Donkelkummer z'entwéckelen.
Nodeem sech fir d'éischt d'Corpsë vu Capellen an Holzem zesummegedoen haten, hunn dunn am Joer 2000 d'Corpse vun Holzem a Mamer fusionéiert an et huet sech den haitegen Service d'Incendie et de Sauvetage de la Commune de Mamer erginn.
ee bis zwee Joer Prisong, fir d'Leit déi, laut dem Barong vu Breteuil, « sans avoir troublé l'ordre public par des délits, sans avoir rien fait qui ait pu les exposer à la sévérité des peines prononcées par la loi, se sont livrées à l'excès de libertinage, de la débauche et de la dissipation »
Am polygonale Festungsbau variéieren d′Typpe vun Escarpen a Contre-escarpen; et fënnt een nieft de klasseschen attachéierten, och detachéiert Escarpen an hallef-detachéiert Escarpen, déi kee Parapet direkt stëtzen, ma als eenzeg Funktioun hunn, de Gruef ze verdeedegen.
Den 19. Abrëll 1775 huet hie säin Essai sur la législation et le commerce de grains erausbruecht, wou hie géint d'Fräiheet vum Geschäft mam Kar argumentéiert huet, wat géint d'Physiokraten, zemools den Turgot an de Morellet, gaangen ass. Dëst Wierk war en enorme Succès an de Librairien, et koum grad richteg am Mielkrich eraus.
An deem Sënn huet hien och am Januar 1781 säi Compte-rendu au Roi erausbruecht, wou hien detailléiert beschriwwen huet, wéi d'kinneklech Finanze funktionéieren, d'Prinzipië vu senger Administratioun erkläert huet, an och op d'finanziell Situatioun vum Land agaangen ass.
D'ëffentlech Meenung war begeeschtert vun engem Minister, deen et fäerdegbruecht hat, de Krich ze finanzéieren, ouni op eng Steiererhéigung zeréckzegräifen, an dat mat enger Kompetenz déi och déi Leit hu missen akzeptéieren, déi net onbedéngt vu sou "onorthodoxe" Methoden iwwerzeegt waren.
Fir dëst z'erreechen, huet hie ganz klassesch Moossnamen ergraff: Reduktioun vun den Ausgabe vun der Maison du Roi, d'Pensioune goufe méi genee ënner d'Lupp geholl, fir e Mëssbrauch ze verhënneren, an d'Deklaratioune vum Akommes goufen iwwerpréift.
Fir datt et am Sonnenzentrum zu enger Kärfusioun komme kann, gëtt eng héich Temperatur gebraucht: Déi kinetesch Energie vun den Deelercher muss duergoen, fir bei engem Zesummestouss déi elektrostatesch Ofstoussskraaft vun de positiv geluedene Protonen z'iwwerwannen.
Si ass awer nëmmen eng 300 bis 400 km déck Schicht, wou d'Temperatur op der Uewerfläch ronn 5800 Kelvin waarm ass. D'Photosphär gëllt allgemeng als déi eigentlech Sonnenuewerfläch, obschonn eis Sonn, wéi och déi meescht aner Stären, keng schaarf baussenzeg Grenz huet.
Zesummen hate si ee Jong, de Louis Antoine vu Bourbon-Condé , Herzog vun Enghien, deen den Napoleon Bonaparte — dee vun engem royalistesche Komplott ronderëm de Cadoudal an de Pichegru héieren hat, an de Prënz fir de Kapp dovu gehalen huet — duerch seng Geheimpolice entféiere gelooss huet, an deen den 21. Mäerz 1804 am Schlass vu Vincennes erschoss gouf.
De Louis VI. Henri Joseph vu Bourbon-Condé war e franséische Prënz vum Blutt, deen den 13. Abrëll 1756 zu Paräis op d'Welt komm ass, an de 27. August 1830 um Schlass vu Saint-Leu gestuerwen ass. Hie war den 9. Herzog vun Enghien , spéider Herzog vu Bourbon an nom Doud vu sengem Papp am Joer 1818, den 9. – a leschte – Prënz vu Condé.
Déi Haaptholzaarten déi do gebraucht goufe waren: Eller Alnus glutinosa, Weid Salix, Bierk Betula pendula, Summereech Quercus robur, amerikanesch Routeech Quercus rubra, Mouereech Quercus palustris, Falsch Akazi Robinia pseudoacacia, Esch Fraxinus excelsior, Ahorn Acer, a Bich Fagus sylvatica.
Nodeem versicht gi war, e Gläichgewiicht tëscht de Faktiounen z'erreechen, huet de Comité de salut public, dee vum Maximilien de Robespierre dominéiert gouf, a beim Vollek ganz populär war, d'Eliminatioun vun den Hébertisten decidéiert, duerno waren d'Indulgents un der Rei, déi eng Gefor fir de revolutionäre Gouvernement duergestallt hunn.
Nodeem de revolutionäre Gouvernement lues awer sécher nees d'Kontroll iwwer d'Land no der Anarchie vum Biergerkrich kritt hat, gouf versicht, d'Republik duerch eng Klass vu klenge Proprietären ze festegen an eng republikanesch Moral op d'Been ze stellen (zivil Institutiounen, Projete fir d'Educatioun vun der Bevëlkerung).
Den Traité fir d'Grënnung vun der Europäescher Wirtschaftsunioun, och Traité vu Roum oder Réimesche Vertrag genannt, ass e Vertrag deen de 25. Mäerz 1957 tëscht Westdäitschland, Frankräich, Italien, Holland, Lëtzebuerg an der Belsch ënnerschriwwe gouf.
Well bei enger Wäertung, zesummegesat aus 50 % Nokuckertenuriff a 50 % Juryvoten, dräi Interpreten de selwechte Punktestand erreecht hunn an d'Jury dovun, dem Reegelwierk entspriechend, kee Gewënner bestëmme wollt, ass déi éischt Ofstëmmung ouni Gewënner op en Enn gaangen.
D'Punktevergab gouf awer gekierzt, sou wéi dat schonn zanter 2005 beim Junior Eurovision Song Contest gehandhabt ginn ass. De jeeweilegen nationale Spriecher gëtt nëmmen déi dräi héchst Wäertungen duerch, déi éischt siwe Wäertungen erschéngen direkt op der Punktentafel.
Den éischte Stack vum Café du Commerce war laang den Treffpunkt vum Chat noir , eng Plattform vum Paräisser Cabaret inspiréiert, wou sech de Putty Stein, Fritz Fischer, Batty Fischer, Batty Weber, Jos Palgen, Edmond Faber an anerer getraff hu ﬁr ze poteren, Kriticken ze schreiwen a satiresch an humoristesch Lidder ze komponéieren”.
De Wuechtzaldot deen déi ganzen Zäit op- an ofgaangen ass, d'Zaldoten déi virun den Arkade souzen, virun deenen donkele Kummeren – wann de Wiechter Heraus! geruff huet, hu sech op d'Bëndele mat de Gewierer gestierzt an d'Waffe presentéiert – dat alles huet doﬁr gesuergt datt keen ze no gaangen ass, souguer d'Frechdachsen net.
Esou bal sech déi éischt Sonnestrale weisen, stiermen d'Stater an d'Touristen d'Terrassë vun der Plëss fir e gudde Pättche Miseler oder e Lëtzebuerger Humpen ze genéissen – och wann dës lokal Produiten ëmmer méi vun internationale Wueren ersat ginn.
Dëse prestigiéise Bau vum Pierre a Paul Funck war en Zeie vum wirtschaftlechen Opschwonk vun der Stad, déi sech vum Jach vum Militärwiese befreit hat, an déi voller Houfert dem Pierre Federspiel eng Fris ﬁr d'Haaptfassad an Optrag ginn huet, déi d'Iwwerreechung vum Fräiheetsbréif vun der Gräﬁn Ermesinde am Joer 1244 duerstellt.
De Generalgouverneur aus Holland, de Comte de Monterey, an de Militäringenieur Louvigny hunn dofir 95 Haiser an der Ënnerstad ofrappe gelooss an hir Awunner an d'Uewerstad ëmquartéiert, do wou soss d'Gäert vun de Franziskaner an de Jesuitte waren.
Iwwer Jore war d'Bild ëmmer dat selwecht, nëmmen datt d'Modelle gewiesselt hunn, bis datt 1969 d'ganz Plaz ﬁr d'CircuIatioun gespaart ginn ass an datt d'Chimaysgässel an d'Paschtoueschgaass eng Foussgängerzon gi sinn.
De Joseph Reisdoerfer, gebuer den 28. Juni 1955 an der Stad Lëtzebuerg, ass e lëtzebuergesche Linguist a Literaturspezialist, Titulaire vun dräi Doktertitelen (Franséisch Literatur, 1984; franséisch Linguistik, 1991; laténgesch Sprooch & Literatur, 2006) a vun enger Habilitatioun, a Sproocheprofesser am Secondaire an am Supérieur.
D'Progressisten ëm de Stater Buergermeeschter Gaston Diderich hunn d'Radikal-Sozialistesch Partei gegrënnt, an déi klassesch Liberal ëm de Grënner vun der Liberaler Liga Robert Brasseur hunn sech an der neier Partei mam Numm Liberal Lénk regruppéiert.
An der Gemengerotssëtzung vum 21. Dezember 1910 gouf eng Kommissioun ernannt, déi sech sollt ëm en Avant-projet këmmere fir eng Uergel an der „neier“ Kierch vun där de Grondsteen am Mee 1894 geluecht gouf an déi 1897 fäerdeggebaut war.
Anescht wéi ee vum Numm hir menge kéint, kann eng ASBL also Benefice maachen, mä se däerf en entweeder net u seng Membere weiderginn, oder de Benefice däerf net aus industriellen oder kommerziellen Operatioune stamen, mä just z. B. aus Synergien déi sech erginn hunn (d. h. e Benefice dee weidergi gëtt ka just eng Erspuernes sinn).
Déi englesch Kolonië waren onzefridden iwwer de Steiersystem, an d'Taxen déi d'Heemechtsland dat méi wéi 3.000 Meilen ewech war, opgehuewen huet, ouni datt si selwer d'Walrecht haten a matbestëmme konnten, wat bei hinnen an der Kolonie sollt geschéien.
Am Summer 2020 ass déi éischt Nummer vu Front populaire erauskomm, enger Revue déi hie lancéiert huet fir, am Kontext vun de soziopoliteschen an ekonomesche Problemer vu Frankräich (Mëstraue virun der Politik, Kris vun de Gilets jaunes, dauerhafte Chômage, asw.), Ännerungen ze proposéieren an nei Léisungen ze fannen.
De Steve Greisch schafft als Infirmier-Anesthesist am Centre Hospitalier Émile Mayrisch zu Esch-Uelzecht an en ass President vun der Associatioun Luxembourg Life Support, déi sech ëm d'Ausbildung an d'Formation continue vun den Anesthesiste këmmert, sief et ëm Dokteren oder Infirmieren, a vun all Rettungspersonal dat um SAMU, zu Lëtzebuerg schafft.
An der éischter Ronn, déi den 13. Januar war, huet d'Publikum fir d'éischt ee vu jeeweils zwéin Titele vun den zwielef Virentscheedunge gewielt, mat deem déi jeeweileg Grupp dann an der zweeter Ronn géint d'gewielt Titele vun den anere Participanten ugetruede sinn.
Zu där Zäit war d'Diskussioun ëm de Sëtz vun den Europäeschen Institutiounen voll am Gaang, a Lëtzebuerg wollt säin Zécken aus den CECA-Zäiten nees guttmaachen, andeems e monumentale Büroskomplex mat engem Plenarsall fir d'Parlament sollt gebaut ginn.
Nom Doud vum Theuderich IV. am Joer 737, huet de karolengeschen Hausmeier Karl Martell, deen am Frankeräich d'Muecht hat, säin Ierwen Childerich, fir d'éischt an d'Klouschter Sithiu aspäre gelooss, soudatt de merowengeschen Troun vakant war.
A sengem Pamphlet huet de Babeuf d'Kriticke vun den Enragés opgegraff, déi fir eng direkt Applikatioun vun der Constitutioun vum Joer I waren, huet d'Terreur ugeklot, déi hie fir responsabel fir d'Massakere vun 1793-1794 gehalen huet an d'Montagnards an d'Jakobiner ugegraff.
Zesumme mat anere Pamphletären huet de Babeuf d'Uschëllegunge vun der Zeitung La Feuille nantaise opgegraff, déi an hirer Nummer vum 5. Brumaire Joer III. den Incorruptible beschëllegt hunn, hien hätt wëllen d'Land « entvëlkeren ».
Geneesou e Bréif vum Carrier vum 12. Dezember 1793, adresséiert un de Generol Haxo, deen no Iesswuere fir d'republikanesch Vendée gefrot hat, wou hien d'Formulen ervirgehuewen huet, déi seng Thees ënnerstrach hunn: Il est bien étonnant que la Vendée ose réclamer des subsides, après avoir déchiré la patrie par la guerre la plus sanglante et la plus cruelle.
Am Joer 1986 huet de Reynald Secher säi Buch La Vendée-Vengé, Le génocide franco-français erausbruecht, e Wierk andeems hien d'Rapporten tëscht der Revolutioun an de Vendéens zanter 1789 ënnersicht huet, a versicht huet de Bilan vum Opstand an der Repressioun ze maachen.
Mat dësen Donnéeën huet hien a senger Conclusioun erkläert, datt hien iwwerzeegt wier, datt d'Massakere vum Krich an der Vendée a sengen Aen e Genozid waren, andeems hien dofir och d'Texter vun den Acteuren an den Zeien ënnersicht huet, an aus hinnen e Wëllen zum Genozid vun der Republik erausgelies huet.
Spéider, vläicht duerch den Afloss vu Philippe Buonarroti oder Simon Duplay, déi hien am Prisong 1795 kennegeléiert hat, huet dem Babeuf säi Bild vum Robespierre sech a senge Schrëfte weider geännert, an ass vun enger Kritik zu enger Luefried iwwergaangen.
Am N 24 vum Tribun du peuple, huet hien d'Thermidorianer ugeklot, déi vun engem revolutionäre Gouvernement schwätzen, « comme du saint des saints avec vénération et respect et avec indignation du gouvernement de Robespierre, de la Terreur et du système de sang, comme si tout cela n'était pas une seule et même chose! » Am N 34 vum 6. November 1795, erkläert de Babeuf:
Méi rezent huet den Artikel 6 vum Statut vum Internationale Geriichtshaff d'Vebrieche vum Genozid definéiert, deen tëscht der Intentioun vun der totaler Ausrottung vun enger Bevëlkerung an der systematescher Mise en œuvre vun dësem Wëllen ënnerscheet.
Fënnef Deeg méi spéit huet hien an engem Bréif u säi Frënd Bodson erkläert: « Je confesse aujourd'hui de bonne foi que je m'en veux d'avoir autrefois vu en noir et le Gouvernement révolutionnaire, et Robespierre, et Saint-Just », an huet souguer den Doud vun Hébert a Chaumette justifiéiert.
Aner Historiker hunn de Begrëff « Genozid » benotzt, fir d'Massakeren, déi vun der republikanescher Säit am Krich ausgaange sinn, ze beschreiwen, dorënner de Jean Tulard, den Emmanuel Le Roy Ladurie oder de Stéphane Courtois, Direkter vun de Recherchen um CNRS, Spezialist fir d'Geschicht vum Kommunismus.
D'Thees vum Reynald Secher gouf besonnesch vum Pierre Chaunu, Professer vun der Universitéit Paris IV-Sorbonne, an engem Artikel an der Zeitung La Croix vum 29. Juni 1986 ënnerstëtzt, deen och Member vum Jury war, wéi de jonken Doktorand seng Thees verdeedegt huet.
Obschonn de Louvre stänneg vergréissert gouf a vill Skulpturen a Biller do ausgestallt waren, hat en nach net de Charakter vun engem Musée am richtege Sënn vum Wuert, well déi meescht Tableauen an anere Schlässer vun de franséische Kinneken houngen, besonnesch zu Fontainebleau.
D'Regierungen am 19. Joerhonnert hunn et als eng Flicht gesinn dat ugefaangent Wierk weiderzeféieren, an och datt een et net dem Zoufall sollt iwwerloossen fir d'Kollektiounen ze vergréisseren, an dat an där Mooss datt souguer den Impressionnisten, déi am Ufank déck bekämpft a lächerlech gemaach goufen, d'Diere vum Muséée opgemaach goufen.
Op Drock vu Enzyklopedisten a Konschtintresséierten, déi sech derfir agesat hunn datt de Public déi Meeschterwierker och sollt kënne gesinn, gouf 1750 eng Ausstellung am Palais du Luxembourg organiséiert, well den Zoustand vum Louvre déi Zäit vill ze wënschen iwwreg gelooss huet.
Dem Johannes Sturm seng pedagogesch Iddien a Studienuerdnung, déi an der Haaptsaach um Philipp Melanchthon senge Prinzippie berout hunn, haten ee groussen Afloss an Europa, souguer op dee Bildungssystem, dee spéider - am Kader vun der kathoulescher Reformatioun - vun de Jesuitten entwéckelt gouf.
D'Union Sportive Bascharage, 1928 gegrënnt, huet an hirer leschter Saison 1996/97 drëtt Divisioun gespillt, den 1919 gegrënnte Football Club Jeunesse Hautcharage dogéint, hat deemools nëmme just knapps den Opstig aus der éischter Divisioun an d'Éierepromotioun verpasst.
Um Südrand vum Bësch, steet eng Kapell déi der Muttergottes vu Lëtzebuerg geweit ass. Dës Kapell gouf am Ufank vum 17. Joerhonnert opgeriicht, well d'Awunner vun Torgny, déi déi Zäit staark ënner der Pescht gelidden haten, versprach haten eng Kapell ze bauen, wann d'Epidemie géif noloossen.
D'Kuer stéisst bei der südlechster belsch–franséischer Grenzmaark op d'Belsch a leeft vun do 3.850 Meter no Nordwesten, a mécht op dëser Streck d'Grenz tëscht der Belsch a Frankräich ier se nom Zesummefloss mat dem Ton erëm fir de Rescht vun hirem Laf ganz a Frankräich zeréckgeet.
Tambow gouf bekannt, well do am Zweete Weltkrich, vun 1943 un, ronn 10 000 Krichsprisonnéier vun 13 Natiounen hibruecht gi sinn, déi do am Camp Tambow-Rada Nr.188 ënner mënschenonwierdege Konditioune bis zur hirer Fräiloossung a Braken hanner pickegem Drot agespaart waren.
Zu Lëtzebuerg sinn am Besonneschen déi Lëtzebuerger Jonge gemengt, déi am Zweete Weltkrich, no der Aféierung vun der Wehrpflicht duerch déi däitsch Zivilverwaltung, grad wéi d'Elsässer, eng Partie Loutrenger an déi belsch Jongen aus de sougenannten Ostkantonen an eng däitsch Uniform gestach goufen, a géint déi eegen Alliéiert hu misse kämpfen.
Karl Martell, † 22. Oktober 741 zu Quierzy, 717 Hausmeier an Austrien, 718 Hausmeier am ganze Frankeräich, begruewen an der Abtei Saint-Denis; I Chrothrud, † viru 725; II Swanahild, illustris matrona, 725/741 beluecht, Niess vum Herzog Odilo vu Bayern - Nokommen: kuckt d'Genealogie vun de Karolenger
D'Prümer Urbar ass virun allem dofir intressant, well heidran en ettlech Uertschaften a Géigenden an der Äifel, laanscht der Ahr, an der Géigend vu Münstereifel, am Taunus, am Hannerland vu Sankt Goar, a Frankräich, Holland, a Lëtzebuerg a soss doruechter eng éischt Kéier ernimmt goufen.
An Uschnëtter a stengegen a fielsege Biedem kann déi Pente relativ géi sinn, well d'Material vu sech aus stabil ass. D'Uschnëtter sollen awer sou sinn datt och bei fielsegem Material eng ugehuele Pente nom Afrutsche vum Terrain, net iwwer 100 % eraus geet.
Zënter 2009 schafft de Jos Kirps um oli.lu, enger gratis Nofolgeplattform vun OLEFA déi d'Konzept weiderféiert, an déi ënner dem Numm Morzino och fir den internationale Public disponibel ass. Den oli.lu ass am November 2011 online gaangen, bis haut hu sech ronn 11.500 Leit ugemellt.
Am Joer 2002 huet hie säi Beruff als Schoulmeeschter opgi fir mam Pino Fiermonte a Frank Trierweiler d'Firma EducDesign ze grënnen, déi an der Tëschenzäit als Softwarefirma fir d'Educatioun zu Lëtzebuerg bekannt gouf, ënner anerem mat der OLEFA Software, déi de Jos Kirps zanter 2000 entwéckelt huet, an dem AFELO Bildbeaarbechtungsprogramm.
Déi éischt Texter déi zu dësem Krich geschriwwe goufen, waren d'Memoire vun den Acteuren, Royaliste wéi der Mme de la Rochejacquelein, dem Poirier de Beauvais, dem Puisaye, a Republikaner wéi dem Grouchy, dem Kléber, dem Choudieu.
Den 22. Mäerz, obschonn de Buergermeeschter an d'Offizéier vun der Garde nationale anerer Meenung waren, hu sech d'lokal Autoritéiten an déi breet Mass de Blancs erginn ; d'Garde nationale huet sech op Angers zeréckgezunn, an d'Kanounen an d'Loire geworf.
De Comité de salut public huet him net déi gréng Luucht ginn, déi hie sech erhofft hat, a sou huet hie sech missen domat zefridde ginn, d'Decisioune vun der Convention duerchzesetzen, andeems hien « l'esprit et les termes » vun den Dekreter respektéiert huet.
D'opstänneg Arméi war wéineg zentraliséiert, schlecht ekipéiert (3/4 vun de Männer haten net emol e Gewier virun der Attack op Chalonnes, eng grouss Partie vun de Waffen a Munitioune koum vu republikaneschen Zaldoten, déi geplëmmt goufen) an net permanent, d'Bauere sinn, soubal si konnten, nees op hir Lännereien zeréckgaangen.
Sou hat de Charette och wéineg Autoritéit iwwer seng Männer, déi him och net ganz iwwer de Wee getraut hunn, an d'Arméi hat wéineg Succès um Schluechtfeld; nodeem besser Elementer dobäi koumen, wéi d'republikanesch Zaldoten, an eng Elite-Kavalerie aus Adelegen a Bierger op eege Käschten op d'Bee gestallt gouf, konnt hie sech duerchsetzen.
Als Envoyé en mission an déi fënnef bretonesch Departementer duerch en Dekret vum 14. August 1793 huet sech de Jean-Baptiste Carrier no engem Arrêté vum Comité de salut public vum 29. September zu Nantes installéiert (wou hien och bliwwen ass, obschonn en Dekret vum 13. Oktober hien zu der Armée de l'Ouest mam Bourbotte, Francastel an Turreau geschéckt huet).
Ënner dem Uerder vum Generol Marcé, dee vun der Convention den Optrag kritt hat, d'Rebellioun néierzeschloen, huet eng Colonne vun 2.200 Zaldoten, 100 Kavaléier an 8 Kanoune versicht, duerch déi opstänneg Zon tëscht La Rochelle an Nantes ze kommen.
Zu Angers, wou d'Envoyés en mission Hentz a Francastel genee wéi de Carrier zu Nantes mat Dausende vu Prisonéier no der Schluecht vu Savenay konfrontéiert waren, huet d'Militär am Januar 1794 eng militäresch Kommissioun ënner dem Numm Parein gegrënnt, déi 2.000 Persounen zum Doud verurteelt huet, virun allem Fraleit.
Mä d'Band vum Marais a vum Bocage, ëmmerhin 10.000 Leit ënner der Leedung vum Jean-Baptiste Joly, engem ale Sergeant vun der kinneklecher Arméi, hu missen zweemol eng Néierlag astiechen, wéi si de 24. an de 27. Mäerz versicht hunn, d'Sables-d'Olonne z'erueweren.
D'Vendée militaire hat dräi Arméien, déi sech zanter Mäerz zesummefonnt hunn: d'Arméi vum Anjou, ëstlech vum Floss Sèvre nantaise , d'Arméi vum Zentrum, am Häerze vun der Vendée an d'Arméi vum Marais, tëscht der Sèvre nantaise an dem Atlantik .
D'Gefor vun engem Atomkrich, déi zanter dem Zweete Weltkrich entstanen ass, an d'Verbuet vun der Gewalt bei tëschestaatleche Bezéiunge vun de Vereenten Natiounen huet d'Groussmuechten dacks dozou bruecht, Biergerkrichsparteien z'ënnerstëtzen, fir sou hir eege Positioun ze verstäerken.
Duerch en Arrêté royal grand-ducal vum 20. Juni 1859 krut de Wëllem Lëtzebuerg d'Konzessioun fir vu Beetebuerg aus en Uschloss an d'Minettsgéigend ze bauen, an zwar iwwer Näerzeng op Esch, mat engem Gleis vun Näerzeng aus op d'franséisch Grenz zu Rëmeleng.
613 huet hien zeumme mam Bëschof Arnulf vu Metz an aneren austraseschen Adlegen an e Muechtkampf ënner de Merowenger agegraff, andeems en den neustresche Kinnek Chlothar II. géint d'Wittfra vum Kinnek Sigibert I., d'Brunichild, déi an Austrasien an an der Bourgogne geherrscht huet, zu Hëllef geruff huet.
Wärend dem Semester organiséiert d'AELK Aktivitéiten déi méi oder manner traditionell um Programm stinn: d'Baggerséifest fir de Lëtzebuerger Nationalfeierdag, d'Aweiung fir déi Nei ëm Niklosdag, e Quizowend, Paintball-, Billard- a Bowlingtournoien, Clubreesen , Industrievisiten an ettlech Stammdëscher.